
KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2013. augusztus 14-i rendkívüli ülésére)

TÁRGY: A KISKŐRÖSI 4331/76. HRSZ-Ú INGATLAN ÉRTÉKESÍTÉSE
Kiskőrös Város Önkormányzatának kizárólagos tulajdonát képezi a 4331/76. hrsz-on nyilvántartott, természetben a Bajtárs utcában található beépítetlen terület megjelölésű 2052 m2 nagyságú ingatlan.
A Protokon Gyártó, Fejlesztő és Kereskedő Kft. (székhely: 6200 Kiskőrös, Petőfi u. 99.) vételi ajánlatot tett a vele közvetlenül határos ingatlanra, ún. sprinkler rendszer (automata tűzoltó rendszer) tartálya és az ahhoz tartozó gépház kialakítása céljából.
A Képviselő-testület 190/2012. számú határozatával hozzájárult a korábban forgalomképtelen tözsvagyonba tartozó ingatlan üzleti vagyonba történő átminősítéséhez, valamint a terület ingatlan-nyilvántartási átminősítése is megtörtént közterületről beépítetlen területre.
Az ingatlan forgalmi értékének meghatározása céljából ingatlanközvetítői és értékbecslői szakirányú végzettséggel rendelkező szakember által elkészített forgalmi értékbecslő szakvélemény készült, mely szerint a 4331/76. hrsz-ú ingatlan forgalmi értéke 4.850.000,- Ft.
Mivel az ingatlan nettó egyedi értéke a 10.000.000 Ft-ot nem haladja meg, az önkormányzati vagyonról és vagyon hasznosításáról szóló 26/2012. (XII. 19) önkormányzati rendelet 12. § (4) bekezdés b) pontja alapján értékesíteni versenytárgyalás kiírása nélkül, a nemzeti vagyonról szóló törvényben foglaltak figyelembevételével lehet. Ugyanezen jogszabályhely alapján az ingatlant értékesítésre jelöltem ki.
A Protokon kft. a szakvéleményben meghatározott forgalmi értéken kívánja megvásárolni a 4331/76. hrsz-ú ingatlant.
Az érintett ingatlan az önkormányzat közfeladatainak ellátásához, az önkormányzati távlati céljainak eléréséhez nem szükséges.
Fentiekre tekintettel javasolom, hogy a Képviselő-testület a határozat-tervezetben foglaltak szerint döntsön. 
Kiskőrös, 2013. augusztus 08. 


Domonyi László sk.


polgármester

HATÁROZAT-TERVEZET     
1. A Képviselő-testület egyetért a 4331/76. hrsz-on nyilvántartott, természetben a Bajtárs utcában található beépítetlen terület megjelölésű 2052 m2 nagyságú ingatlannak a Protokon Gyártó, Fejlesztő és Kereskedő Kft. részére történő értékesítésével a mellékelt adásvételi szerződésben foglalt tulajdon-átruházási feltételeknek megfelelően.
2. A Képviselő-testület felhatalmazza a polgármestert az adásvételi szerződés megkötésére.

